stanford-oval/wikipedia huggingface dataset:
Järjestyksenvalvoja
Järjestyksenvalvojan oikeudet ja velvollisuudet > Henkilön poistaminen, kiinniottaminen, pääsyn estäminen ja säilössäpito

Järjestyksenvalvojalla on oikeus poistaa toimialueeltaan henkilö, joka:
1) päihtyneenä häiritsee järjestystä tai muita henkilöitä;
2) vaarantaa turvallisuutta;
3) uhkaavasti esiintyen, meluamalla, väkivaltaisuudella taikka muulla käyttäytymisellään häiritsee järjestystä; tai
4) oleskelee alueen yleisöltä suljetussa osassa ilmeisen oikeudettomasti.
Jos paikalta poistaminen on ilmeisesti riittämätön toimenpide eikä häiriötä tai vaaraa voida muutoin poistaa, järjestyksenvalvojalla on oikeus ottaa henkilö kiinni jos kiinniottaminen on välttämätöntä muille henkilöille tai omaisuudelle aiheutuvan vakavan vaaran torjumiseksi.
Kiinniotettu on viipymättä luovutettava poliisin haltuun. Oikeutta henkilön kiinniottamiseen järjestyksenvalvojalla ei kuitenkaan ole yleisessä kokouksessa. Jos kiinniotettua ei voida viipymättä luovuttaa poliisille, järjestyksenvalvojalla on poliisin suostumuksella oikeus pitää hänet säilössä enintään neljä tuntia kiinniottamisesta, kuitenkin enintään siihen asti, kun tilaisuus on päättynyt ja yleisö poistunut tai kun kiinniottamisen peruste on muutoin lakannut. Järjestyksenvalvojan tulee laatia jokaisesta säilössä pidettävästä henkilöstä allekirjoitettu säilöönottoilmoitus. Järjestyksenvalvojan on toimitettava säilöönottoilmoitus viipymättä tilaisuuden päättymisen jälkeen poliisilaitokselle.
Poliisin ja Rajavartiolaitoksen avuksi asetetulla järjestyksenvalvojalla (PRJV) ei kuitenkaan ole oikeutta säilöön ottamiseen. Joukkoliikenteen kulkuneuvossa kuljettajalla ja konduktöörillä on oikeus paikalta poistamiseen, mikäli henkilö heidän antamastaan kiellosta huolimatta jatkaa häiriön aiheuttamista kulkuneuvossa. Kuljettaja tai konduktööri voi määrätä järjestyksenvalvojan tai vartijan suorittamaan paikalta poistamisen pyytämällä tältä apua toimenpiteen suorittamisessa.
Järjestyksenvalvojan oikeudet ja velvollisuudet > Kielletyt esineet ja aineet

Järjestyksenvalvojalla on oikeus metallinilmaisinta tai muuta sellaista teknistä laitetta käyttäen tarkastaa toimialueelleen pyrkivä tai siellä oleva henkilö sen varmistamiseksi, ettei hänellä ole yllään tai mukanaan sellaisia esineitä tai aineita, joilla voitaisiin aiheuttaa vaaraa järjestykselle tai turvallisuudelle taikka joiden hallussapito toimialueella on kielletty lain tai sen nojalla annetun määräyksen mukaan.
Järjestyksenvalvojalla on kiinnioton yhteydessä oikeus tarkastaa kiinni otettu sen varmistamiseksi, ettei tällä ole hallussaan esineitä tai aineita, joilla tämä voi vaarantaa säilössäpidon taikka aiheuttaa vaaraa itselleen tai muille. Järjestyksenvalvojalla on oikeus ottaa pois tarkastuksessa tavatut esineet ja aineet. Järjestyksenvalvojalla on myös oikeus ottaa pois hänen toimialueellaan olevalta henkilöltä tarkastuksessa tai muuten löydetty esine tai aine, jota voidaan käyttää henkeen tai terveyteen kohdistuvan rikoksen tekemiseen tai sellaisella rikoksella uhkaamiseen taikka jonka tuominen alueelle on muuten lain tai sen nojalla annetun määräyksen mukaan kielletty.
Pois otetut esineet ja aineet on viipymättä luovutettava poliisille taikka, jollei siihen ole lain mukaan estettä, palautettava omistajalleen tai haltijalleen hänen poistuessaan paikalta.
Kauppakeskuksessa, liikenneasemalla tai joukkoliikenteen kulkuneuvossa toimivalla järjestyksenvalvojalla ei kuitenkaan ole edellä mainittua oikeutta ennakkotarkastaa toimialueelleen pyrkiviä henkilöitä.
Järjestyksenvalvojan oikeudet ja velvollisuudet > Alkoholijuoman pois ottaminen ja hävittäminen

Ravitsemisliikkeessä ja julkisessa tilaisuudessa toimivalla järjestyksenvalvojalla on oikeus ottaa henkilöltä pois alkoholijuoma astioineen ja hävittää se todisteellisesti, mikäli alkoholijuomaa on nautittu vastoin alkoholilaissa säädettyä nauttimiskieltoa. Tämä oikeus on myös liikkeen tai paikan omistajalla ja henkilökuntaan kuuluvalla tai tilaisuuden toimeenpanijalla. Joukkoliikenteen kulkuneuvossa samansisältöinen oikeus on kuljettajalla ja konduktöörillä.
Järjestyksenvalvojan oikeudet ja velvollisuudet > Tupakointikiellon rikkojat

Yleisen tilaisuuden järjestäjän, ravitsemisliikkeen, kauppakeskuksen taikka joukkoliikenteen aseman tai kulkuneuvon haltijan edustajana toimiva järjestyksenvalvoja saa poistaa näistä tiloista tupakkalaissa säädetyn kiellon vastaisesti tupakoivan henkilön, joka kehotuksesta huolimatta ei lopeta tupakointia, jollei hänen poistamistaan voida pitää kohtuuttomana. Sama oikeus on myös näiden tilojen haltijalla, tilaisuuden järjestäjällä ja liikennehenkilökuntaan kuuluvalla.
Järjestyksenvalvojan oikeudet ja velvollisuudet > Voimakeinojen käyttö

Järjestyksenvalvojalla on tehtäväänsä suorittaessaan oikeus henkilön pääsyn estämiseksi, paikalta poistamiseksi, kiinniottamisen toimittamiseksi, kiinni otetun tarkastamiseksi tai pakenemisen estämiseksi, esineen tai aineen poisottamiseksi taikka esteen poistamiseksi käyttää sellaisia tarpeellisia voimakeinoja, joita voidaan pitää puolustettavina. Voimakeinojen puolustettavuutta arvioitaessa on otettava huomioon tehtävän tärkeys ja kiireellisyys, vastarinnan vaarallisuus, käytettävissä olevat voimavarat sekä muut tilanteen kokonaisarvosteluun vaikuttavat seikat. Järjestyksenvalvojan avustaessa poliisia on lisäksi voimassa, mitä poliisilaissa säädetään poliisimiestä tilapäisesti avustavan henkilön oikeudesta voimakeinojen käyttöön.
Voimankäyttövälineet ja niiden kantaminen

Järjestyksenvalvojan sallitut voimankäyttövälineet ovat:
kaasusumutin
käsiraudat
enintään 70 senttimetriä pitkä patukka ja
teleskooppipatukka
Kantaakseen ja käyttääkseen käsirautoja ja patukkaa järjestyksenvalvojan on suoritettava fyysisen voimankäytön perusteet (FVP). Kantaakseen ja käyttääkseen kaasusumutinta henkilön on suoritettava FVP:n lisäksi kaasusumuttimen käyttäjäkoulutus. Teleskooppipatukkaa kantaakseen ja käyttääkseen hänen on FVP:n lisäksi käytävä teleskooppipatukan käyttäjäkoulutus. Teleskooppipatukan kantoon ja käyttöön vaaditaan lisäksi, että järjestyksenvalvoja on sitä kantaessaan turvallisuusalan elinkeinoluvan haltijan palveluksessa.
Työtehtävissään järjestyksenvalvojan on kannettava voimankäyttövälineitä asunsa alla siten, että ne eivät ole muiden havaittavissa (esim. takki/tunnusliivi). Jos voimankäyttövälineiden kantaminen järjestyksenvalvojan asun alla ei ole mahdollista, niitä saa kantaa asuun kuuluvissa suljettavissa taskuissa tai vyöhön (mm. varustevyö) kiinnitettävissä tai asuun kuuluvissa umpikoteloissa. Oikeista voimankäyttövälineiden kantotavoista järjestyksenvalvoja saa tietoa koulutuksensa yhteydessä (tai esim. työnantajalta).
Muuta tietoa järjestyksenvalvojista

Järjestyksenvalvojaksi voi kokoontumislain mukaiseen tilaisuuteen hyväksyä toimeenpanopaikan poliisilaitos yhtä tilaisuutta tai saman järjestäjän samassa paikassa järjestämiin samanluonteisiin tilaisuuksiin myös sellaisen henkilön, jolla ei ole järjestyksenvalvojan koulutusta. Tällöin on kyse tilapäisestä järjestyksenvalvojasta, jolla ei ole oikeutta kiinniottamiseen, säilössä pitämiseen eikä voimankäyttövälineiden kantamiseen. Tällä pyritään turvaamaan järjestyksenvalvojien saatavuus erityisesti suuria tapahtumia varten.
Aiheesta muualla

Järjestyslaki (Arkistoitu – Internet Archive)
Kokoontumislaki
Järjestyksenvalvojan tunnuslaatta
Järjestyksenvalvojan tunnusliivi
Katie Zaferes

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Yhdysvallat
Naisten triathlon
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | sekaviesti |  |
|  Pronssia | Tokio 2020 | yksilö |  |
| MM-kilpailut  | MM-kilpailut  | MM-kilpailut  |  |
|  Kultaa | Lausanne 2019 | eliitti |  |
|  Hopeaa | Gold Coast 2018 | eliitti |  |
|  Pronssia | Rotterdam 2017 | eliitti |  |
Katie Zaferes (o.s. Hursey, s. 9. kesäkuuta 1989 Hampstead, Yhdysvallat) on yhdysvaltalainen triathlonisti, olympiamitalisti ja maailmanmestari.
Zaferes kilpaili ensimmäistä kertaa eliittisarjassa vuonna 2013. Ensimmäisen voiton Zaferes saavutti vuonna 2013 ITU Triathlon World Cupissa. Samana vuonna hän aloitti kilpailemisen myös triathlonin MM-kilpailuissa. Vuonna 2015 Zaferes saavutti MM-kilpailusarjassa useita palkintopallisijoja ja oli kauden päätteeksi viides. Vuonna 2016 hän oli MM-sarjassa neljäs voitettuaan Hampurin osakilpailun. Zaferes osallistui myös Rio de Janeiron olympialaisiin 2016. Hän oli uintiosuuden jälkeen toinen ja pyöräosuuden kymmeneksi nopein, mutta juoksuosuuden 42. nopein ja hänen loppusijoituksensa oli 18.
Vuoden 2017 MM-kilpailusarjassa Zaferes saavutti usean palkintopallisijoituksen sekä saavutti uransa ensimmäisen MM-mitalin oltuaan lopulta kolmas. Vuonna 2018 Zaferes saavutti MM-hopeaa oltuaan useasti joko toinen tai kolmas MM-osakilpailuissa. Vuonna 2019 Zaferes voitti MM-sarjan osakilpailuista Abu Dhabin, Bermudan, Yokohaman, Montrealin ja Lausannen osakilpailun. Tämä riitti Zaferesin uran ensimmäiseen maailmanmestaruuteen. Vuodelle 2021 siirretyissä Tokion olympialaisissa Zaferes sai naisten yksilökilpailussa pronssia. Hän oli lisäksi mukana Yhdysvaltain joukkueessa, joka voitti sekaviestin olympiahopeaa.
Phoneutria nigriventer

| Phoneutria nigriventer |
| --- | --- |
 Phoneutria nigriventer
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Hämähäkit Araneae
Osalahko::  Araneomorphae
Yläheimo::  Lycosoidea
Heimo::  Ctenidae
Suku::  Brasilianvaeltajahämähäkit Phoneutria
Laji::  nigriventer
Kaksiosainen nimi
 Phoneutria nigriventer  (Keyserling, 1891) 
Katso myös
   Phoneutria nigriventer Commonsissa 
Infobox OKNimi-testi OK: 
Phoneutria nigriventer on brasilianvaeltajahämähäkkeihin kuuluva hämähäkkilaji. Se on suvun lajeista laajimmalle levinnyt ja sitä tavataan Kaakkois-Brasiliasta etelään Pohjois-Argentiinaan ja Paraguayhun. Phoneutria nigriventer on yleinen banaaniviljelyksillä. Laji voi tulla myös ihmisasumuksiin, joissa on pimeitä ja kosteita paikkoja.
Aiheesta muualla

UniProt: Taxonomy - Phoneutria nigriventer (englanniksi)
University of Michigan, Animal Diversity Web (ADW): Phoneutria nigriventer (englanniksi)
Global Biodiversity Information Facility (GBIF): Phoneutria nigriventer (englanniksi)
National Institutes of Health (NIH): An overview of Phoneutria nigriventer spider venom using combined transcriptomic and proteomic approaches, Published online 2018 Aug 1 (englanniksi)
Phong-varjostus

Laakavarjostus (flat) ja Phong-varjostus.
Phong-varjostus on kolmiulotteisessa grafiikassa käytetty varjostusmenetelmä, jossa polygonin valaistus lasketaan sen normaalien perusteella.
Phong-menetelmä on raskaampi laskea kuin tasainen varjostus ja Gouraud-varjostus, mutta tarkempi etenkin melko suuripolygonisissa "kiiltävissä" kappaleissa. Phong-varjostuksessa pinnan sisäpisteiden valaistus lasketaan erikseen, kun taas Gouraud-varjostuksessa valaistuskaava lasketaan vain kulmapisteille ja keskiosan värit interpoloidaan kulmapisteiden valaistuksesta.
Phong-varjostuksen esitti Bui Tuong Phong väitöstyössään vuonna 1973 ja vuonna 1975 artikkelissa Illumination for computer generated pictures. Bui Tuong Phong sairasti leukemiaa ja kuoli pian sen jälkeen kun sai väitöksensä valmiiksi.
Phong-menetelmästä on julkaistu vuonna 1977 James F. Blinnin esittämä niin sanottu Blinn-Phong -malli. Blinn kehitti menetelmää sallimalla interpolaatiota ja vähentämällä laskentakuormaa.
Phongin heijastusmalli

Phong-varjostus perustuu Phongin heijastusmalliin (tai Phongin valaistusmalliin). Siinä valonlähteestä tulevan valon heijastuminen kappaleesta jaetaan spekulaariin heijastukseen, joka kohdistuu vahvimpana suoraan katsojaan, diffuusiin heijastukseen, joka kohdistuu yhtä vahvana kaikkiin suuntiin ja ambientiin heijastukseen, joka simuloi ympäröivistä kappaleista tulevaa valoa. Heijastuva valo lasketaan spekulaaria, diffuusia ja ambientia komponenttia vastaavista muuttujista (jotka kuvaavat karkeasti kappaleen heijastusominaisuuksia) ja valonlähteen, kappaleen pinnan ja katsojan välisistä kulmista.
Phongin heijastusmalli on paikallinen valaistusmalli , eli se ei ota huomioon ympäröivistä kappaleista heijastuvaa valoa (muuta kuin karkeana, jokaisessa kohdassa samansuuruisena ambient-kertoimena), mutta valonlähteitä voi olla useampia. Phongin heijastusmalli ei perustu niinkään valon fysikaalisiin ominaisuuksiin, vaan on kokemuspohjainen.
Phongin heijastusmallin kolme komponenttia
Pitkjärv (Koigi)

| Pitkjärv (Koigi) |
| --- | --- |

Valtiot:  Viro
Maakunnat:  Saarenmaa
Kunnat:  Saarenmaan kunta
Koordinaatit:  58°28′32″N, 22°57′51″E
Järvinumero:  VEE2071700
Mittaustietoja
Pinnankorkeus:  9,7  m 
Rantaviiva:  2,653 km
Pinta-ala:  23,4  ha 
Keskisyvyys:  2 m
Suurin syvyys:  3 m
Valuma-alue:  1,1 km²
 fiPitkjärv (Koigi) 
Pitkjärv (Koigi) (myös Koigi Pikkjärv) on Virossa Saarenmaalla sijaitseva järvi.
Maantietoa

Järvi kuuluu niihin neljään suojärveen, jotka sijaitsevat Koigi soon keskellä. Yksi järvistä on Koigi järvi itse. Järven pinta-ala on 23 hehtaaria ja se on 900 metriä pitkä ja 350 metriä leveä. Sen rantaan on johdettu kahden suoraksi kaivetun suo-ojan vedet. Siksi järven valuma-alueen laajuus on vain 1,1 neliökilometriä.
Järvi on luodattu ja sen keskisyvyys on 2 metriä ja suurin syvyys 3 metriä. Järven laskennalliseksi tilavuudeksi voidaan määrittää 0,00047 kuutiokilometriä eli 0,47 kuutiometriä miljoonaa . Järven rantaviivan pituus on 2,7 kilometriä ja rannat ovat joko soistunutta metsää tai avosuota.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (vir. pehme- ja tumedaveeline järv).
Järvi luokitellaan limnologisesti dystrofiseksi järveksi, koska järven vedessä on korkea humuspitoisuus (vir. düstroofne tai rabade huumustoiteline, DY). Tällainen järvi sijaitsee usein suon äärellä ja järveen laskee humuspitoista ruskeaa suovettä, joka laskee samalla veden happamuuden alhaiselle tasolle (pH on alle 7).
Luontoarvot

Järven ympäristö on Koigi soo, jonka linnustolliset arvot tunnetaan. Suolle johtaa pitkospuut ja yksi poluista johtaa Ümmarguine järven väliselle suolle, josta haarautuu kummallekin järvelle oma polku. Polku kiertää Pitkjärven ympäri. Pohjosrannalla sijaitsee lähes 10 metriä korkea lintutorni. Alueen muita järviä ovat Ümmargune järv, Koigi järv ja Naistejärv.
Pitkä-Kumpunen

| Pitkä-Kumpunen |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°37′10″N, 25°53′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskuoja:  oja Jouhtiseen 
Järvinumero:  14.411.1.031
Mittaustietoja
Pinnankorkeus:  148,4 m  
Pituus:  590 m  
Leveys:  130 m  
Rantaviiva:  1,312 km  
Pinta-ala:  4,703 ha  
Saaria:  ei saaria 
 fiPitkä-Kumpunen 
Pitkä-Kumpunen on Keski-Suomessa Äänekoskella Vihijärven kylän lähellä sijaitseva lampi.
Maantietoa

Lampi on 590 metriä pitkä, 130 metriä leveä ja sen pinta-ala on 4,7 hehtaaria. Lammella ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Ala-Keiteleen lähi-alueeseen (14.411) se kuuluu. Lammen vedenpinnan korkeus on 148,4 metriä mpy.
Medici, palkkasoturi

| Medici, palkkasoturi> Il mestiere delle armi |
| --- | --- |

Ohjaaja:  Ermanno Olmi
Käsikirjoittaja:  Ermanno Olmi
Tuottaja:  Alexander Metodiev
Säveltäjä:  Fabio Vacchi
Kuvaaja:  Fabio Olmi
Leikkaaja:  Paolo Cottignola
Tuotantosuunnittelija:  Luigi Marchione
Pukusuunnittelija:  Francesca Sartori
Pääosat:   Hristo Jivkov  Desislava Tenekedjieva  Sandra Ceccarelli  Sasa Vulicevic  Sergio Grammatico  Dimitar Ratchkov  Aldo Toscano  Fabio Giubbani 
Valmistustiedot
Valmistusmaa:  Italia
Tuotantoyhtiö:  Rai Cinema Studio Canal Cinemaundici (käännä suomeksi) Taurus Film Production (käännä suomeksi)
Ensi-ilta:  2001
Kesto:  105 min
Alkuperäiskieli:  italia
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Medici, palkkasoturi (Il mestiere delle armi) on Ermanno Olmin ohjaama italialainen elokuva vuodelta 2001.
Dokumentoituihin tosiasioihin pohjautuvan elokuvan päähenkilö on kuuluisaan firenzeläiseen Medicien sukuun kuuluva sotilas Joanni de’ Medici (1498–1526). Elokuva alkaa vaiheesta, jolloin hän on kuollut haavoituttuaan Kaarle V:tä vastaan käydyssä Mantovan taistelussa. Tapahtumat kuvataan takaumina. Vähäeleinen elokuva eroaa ilmeiltään mahtipontisista Hollywoodin historiankuvauksista. Se on hillitty ja hidastempoinen art-house-elokuva.
Palkinnot

9 David di Donatello -palkintoa (paras elokuva; paras ohjaaja: Ermanno Olmi; paras käsikirjoitus: Ermanno Olmi; paras tuottaja: Luigi Musini, Roberto Cicutto ja Ermanno Olmi; paras tuotannon suunnittelu: Luigi Marchione; paras kuvaus: Fabio Olmi; paras puvustus: Francesca Sartori; paras leikkaus: Paolo Cottignola; paras musiikki: Fabio Vacchi)
3 Nastro d’argento -palkintoa (paras tuotannon suunnittelu: Luigi Marchione; paras kuvaus: Fabio Olmi; paras puvustus: Francesca Sartori)
Palkinnot > Ehdokkuudet

Kultainen palmu -ehdokas – vuoden 2001 Cannesin elokuvajuhlat
Näyttelijät

| 0 | 1 | 2 |
| --- | --- | --- |
|  Christo Jivkov  | … |  Joanni de Medici   |
|  Sergio Grammatico  | … |  Federico Gonzaga   |
|  Dimitar Ratchkov  | … |  Luc'Antonio Cuppano   |
|  Fabio Giubbani  | … |  Matteo Cusastro   |
|  Sasa Vulicevic  | … |  Pietro Aretino   |
|  Desislava Tenekedjieva  | … |  Maria Salviati de Medici   |
|  Sandra Ceccarelli  | … |  Nobildonna di Mantova   |
|  Franco Andreani  | … |  Ambasciatore di Carlo V   |
|  Kalin Arsov  | … |  Barcarolo   |
|  Giancarlo Belelli  | … |  Alfonso d'Este   |
|  Bruno Bendoni  | … |  Benedetto Agnello   |
|  Silvio Cappellini  | … |  Maestro Habram   |
|  Vittorio Corcelli  | … |  Frate domenicano   |
|  Marco De Biagi  | … |  Ercole d'Este   |
|  Alessandro Genovesi  | … |  Ufficiale posto di guardia   |
|  Michael Lindner  | … |  Sottufficiale alemanno   |
|  Francesca Lonardelli  | … |  Cortigiana   |
|  Paolo Magagna  | … |  Francesco Maria della Rovere   |
|  Piergiorgio Maletti  | … |  Servitore particolare di Federico Gonzaga   |
|  Mauro Marani  | … |  Marito della cortigiana   |
|  Georgy Marino  | … |  Staffiere   |
|  Ilija Marshakov  | … |  Prete   |
|  Rocco Militano  | … |  Vicario   |
|  Nikolaus Moras  | … |  Zorzo Frundsberg   |
|  Attilio Orlandini  | … |  Consigliere di Alfonso d'Este   |
|  Ralph Palka  | … |  Alto ufficiale dell'ambasceria alemanna   |
|  Alessandro Pezzali  | … |  Assistente di Habram   |
|  Thomas Rauser  | … |  Alto ufficiale alemanno   |
|  Marco Sgarbi  | … |  Ippolito d'Este   |
|  Claudio Tombini  | … |  Ricco mercante   |
|  Ilaria Tedeschi  | … |  Eleonora d'Este   |
|  Aldo Toscano  | … |  Loyso Gonzaga   |
|  Dmitar Vassilev  | … |  Il dissennato   |
|  Michele Zattara  | … |  Palafreniere   |
|  Dario Dedonato  | … |  Figlioletto della nobildonna   |
|  Andrea Iacopo Di Antonio  | … |  Cosimo de Medici   |
|  Marcello Marano  | … |  Francesco d'Este   |
Washington

Washington tarkoittaa seuraavia:
Paikkoja > Yhdysvallat

Washington, osavaltio
Washington D.C., Yhdysvaltain pääkaupunki
Washington, kaupunki Arkansas’ssa
Washington, CDP Kaliforniassa
Washington, kunta Connecticutissa
Washington, kaupunki Georgiassa
Washington, kaupunki Illinois’ssa
Washington, kaupunki Indianassa
Washington, kaupunki Iowassa
Washington, kaupunki Kansasissa
Washington, kylä Louisianassa
Washington, kaupunki Pohjois-Carolinassa
Washington, CDP Länsi-Virginiassa
Washington, kunta Mainessa
Washington, kunta Massachusettsissa
Washington, kaupunki Missourissa
Washington, kylä Nebraskassa
Washington, kunta New Hampshiressä
Washington, kunta New Jerseyssä
Washington, kunta New Yorkissa
Washington, kaupunki Oklahomassa
Washington, kaupunki Pohjois-Carolinassa
Washington, kaupunki Pennsylvaniassa
Washington, kaupunki Utahissa
Washington, kunta Vermontissa
Washington, kunta Virginiassa
Washington Township, kunta Michiganissa
Washington Township, kunta Michiganissa
Washington Township, kunta Michiganissa
Washington Township, kunta Minnesotassa
Washington Township, kunta New Jerseyssä
Washington Township, kunta New Jerseyssä
Washington Township, kunta New Jerseyssä
Washington Township, kunta New Jerseyssä
Washington Township, kunta New Jerseyssä
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington Township, kunta Pennsylvaniassa
Washington-on-the-Brazos, kunnallishallinnoton alue Texasissa
Mount Washington eli Agiocochook, vuori New Hampshiressä
Washington Island eli Teraina, koralliatolli Tyynellämerellä
Paikkoja > Piirikuntia

Washingtonin piirikunta, piirikunta Ohiossa, Yhdysvalloissa
Washingtonin piirikunta, piirikunta Rhode Islandissa, Yhdysvalloissa
Henkilöitä

Algernod Lanier Washington, Plies (s. 1976), yhdysvaltalainen rap-artisti
Anjelika Washington (s. 1998), yhdysvaltalainen näyttelijä
Anthony Washington (s. 1966), yhdysvaltalainen kiekonheittäjä
Ariana Washington (s. 1996), yhdysvaltalainen pikajuoksija
Augustine Washington (1694–1743), virginialainen viljelijä, George Washingtonin isä
Booker T. Washington (1856–1915), yhdysvaltalainen kirjailija ja kansalaisoikeusaktivisti
Conor Washington (s. 1992), pohjoisirlantilainen jalkapalloilija
Demetria Washington (s. 1979), yhdysvaltalainen juoksija
Denzel Washington (s. 1954), yhdysvaltalainen näyttelijä
Diesel Washington (s. 1976), yhdysvaltalainen pornonäyttelijä
Dinah Washington (1924–1963), jazz-, blues- ja R&B-laulaja
Eric Washington (s. 1974), yhdysvaltalainen koripalloilija
George Washington (1732–1799), Yhdysvaltain ensimmäinen presidentti (1789–1797)
Isaiah Washington (s. 1963), yhdysvaltalainen näyttelijä
Jascha Washington (s. 1989), yhdysvaltalainen televisio- ja elokuvanäyttelijä ja laulaja
Jesse Washington (k. 1916), Texasissa murhasta epäiltynä lynkattu henkilö
John Washington (1631–1677), englantilais-virginialainen poliitikko, George Washingtonin esi-isä
John David Washington (s. 1984), yhdysvaltalainen näyttelijä ja amerikkalaisen jalkapallon pelaaja
Kerry Washington (s. 1977), yhdysvaltalainen näyttelijä
Lynn Washington (s. 1978), yhdysvaltalainen koripalloilija
MaliVai Washington (s. 1969), yhdysvaltalainen tennispelaaja
Martha Washington (1732–1801), George Washingtonin puoliso
Ned Washington (1901–1976), yhdysvaltalainen sanoittaja
Raymond Washington (1953–1979), yhdysvaltalainen rikollinen
Ted Washington, Sr (s. 1948), yhdysvaltalainen amerikkalaisen jalkapallon pelaaja
Tyree Washington (s. 1976), yhdysvaltalainen juoksija
Laivoja

USS Washington (BB-56), Yhdysvaltain laivaston taistelulaiva
USS George Washington (CVN-73), Yhdysvaltain laivaston lentotukialus
USS George Washington (SSBN-598), Yhdysvaltain laivaston ydinsukellusvene
Lady Washington, yhdysvaltalainen purjealus
George Washington -luokka, sukellusveneluokka